Врз основа на член 36 став 1 точка 15 од Законот за Локална Самоуправа ( Сл. весник на РМ бр. 5/02), член 14 став 1 од Законот за еднакви можности на жените и мажите ( Сл.весник на РМ бр.6/12) и член 14 точка 41 од Статутот на Општина Крушево ( Сл.гласник на Општина Крушево бр.1/200,7. 16/2014 ), Локалниот акциски план за родова рамноправност на Општина Крушево 2013 - 2018, Советот на Општина Крушево на седницата одржана на\_\_\_\_\_\_\_\_\_\_\_\_\_\_\_ донесе

**ПРОГРАМА ЗА РАБОТАТА
 ЕДНАКВИ МОЖНОСТИ 2019
КОМИСИЈА ЗА ЕДНАКВИ МОЖНОСТИ
ОПШТИНА КРУШЕВО**

ВОВЕД

 *Граѓаните на Република Македонија се еднакви во слободите и правата независно од полот, расата, бојата на кожата, националното и социјалното потекло, политичкото и верското уверување, имотната и општествената положба - член 9 од Устав на Република Македонија.*

Политиката на родова рамноправност и зајакнувањето на жените, претставува едно од фундаменталните начела на демократијата и општествениот поредок. Родовата рамноправност во Република Македонија, е уставна категорија.

Воспоставувањето на еднакви можности е грижа на целото општество, односно на сите субјекти во јавниот и приватниот сектор и претставува отстранување на пречките и создавање услови за остварување на потполна еднаквост меѓу жените и мажите. Оваа Програма за еднакви можности на Општина Крушево за 2019 година е изработена врз основа на Законот за еднакви можности на жените и мажите, во согласност со Локалниот акцискиот План за родова рамноправност на Општина Крушево 2016 – 2018 кој пак е изработен во согласност со Стратегијата за родова еднаквост 2013- 2020 донесена на 20 февруари од страна Собранието на Р. Македонија.

Локалната власт може преку своите надлежности и преку координација со многубројните локални фактори, да превзема конкретни акции во корист на родовата еднаквост, намалување на нееднаквостите и промовирањето на вистинско еднакво општество.

И покрај бројните примери на јавна препознатливост и постигнат напредок, еднаквоста помеѓу половите сèуште не е реалност во секојдневиот живот. Во пракса мажите и жените не ги уживаат истите права. Сèуште постојат социјални, политички, економски и културни нееднаквости.

Ваквите нееднаквости се резултат на традиционалниот и социјалниот менталитет наметнат поради бројни стереотипи присутни во рамките на семејството, образованието, културата, медиумите, работната средина, организацијата на општеството итн. Има толку многу области во кои може да се делува со наметнување на нов пристап и правење на структурни промени.

За реализација на целите на Програмата, Општина Крушево ќе ги превземе сите потребни активности и ќе ги стави на раполагање техничките и човечките ресурси. Ќе соработува со сите чинители (организации, институции и поединци) и засегнати страни за унапредување на родовата рамноправност на локално ниво, вклучително граѓанските организации кои и ќе бидат еден од главните партнери во реализацијата на активностите. Во контекст на дефинираните цели активностите најмногу ќе се насочуваат кон едукација и обука на населението и сите чинители во доменот на еднаквите можности.

 ФИНАНСИРАЊЕ

Финансирањето на активностите ќе се реализира со средства од Буџетот на Општина Крушево. Вкупен буџет за реализација на оваа програма е 50. 000,00 денари.

 МОНИТОРИНГ И ЕВАЛУАЦИЈА

Комисијата за еднакви можности на жените и мажите при Советот на Општина Крушево, координаторот и заменик координаторот за еднакви можности кои го изработуваа овој документ ќе го следат текот и динамиката на спроведување на Програмата и ќе даваат свои оценки како и предлози за неопходни промени се со цел постигнување на утврдените цели.

До Советот на Општината, Градоначалникот и Секторот за еднакви можности при Министерството за труд и социјална политика од страна на координаторот за еднакви можности на мажите и жените ќе се доставува годишен извештаи за имплементација на активностите и реализацијата на целите.

Во делот на евалуацијата ќе се вклучи и Секторот за еднакви можности при Министерството за труд и социјална политика.

Координатор за Еднакви Можности
Наташа Папакоча
Заменик координатор за ЕМ
 Еленица Љума
Комисија за Еднакви Можности

1. Претседател Агапи Чункоска
2. Член- Евгенија Петроска
3. Член - Евгенија Ангелкоска
4. Член – Еран Мемедоски
5. Член – Александра М.Сефаноска

| **Воведување на родов пристап во креирање политики** |
| --- |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Индикатори*** |
| Обуки за родова интегрција на вработените и советот на Општина Крушево | Координатор за ЕМКомисија за ЕМ  | Менторирање на вработените и советниците од советот на Општина Крушево | Градење на капацитети за РОП и РОБ | Јануари/март 2019 | Број на обукиБрој на обучени лица |
| **Зголемување на учеството на жените и мажите во донесувањето на одлуки и пристапот до ресурси во Општина Крушево** |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Индикатори*** |
| Јакнење на жени / мажи идни раководители преку работилници | Координатор за ЕМ +КЕМ ОУ Никола Карев | 6 Работилници со деца од средни училишта (14-18 год.) Серија на предавања од успешни жени – одлучувачиНатпревар за цртање во основни училишта – Жената одлучувач во нашето општество | Да се зајакне свеста за еднакви можности  | Март/мај 2019 | Број на работилнициБрој на учесници |
| Ефективно учество во институциите и донесувањето на одлуките | Координатор за ЕМ КЕМСовет на Општина Крушево Градоначалник | Развивање на прашалник со кои се проверува дали женската перспектива е вградена во одлуките | Да се зајакне учеството на жените | Март/мај 2019 | Прашалник  |
| **Родова еднаквост преку образованието** |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Индикатори*** |
| Премостување на родовиот јаз во угостителските науки | Координатор за ЕМ Комисија за ЕМСОУ Наум Наумоски БорчеБизнис сектор | Анализа на постигнувањата на момчиња и девојчиња во угостителските струкиРодова анализа на транзација од средно во високо образование по струкиСерија на предавања / инспиративни говори на успешни жени во обсласта на угостителството. | Намалување на родова нееднавост во образование | Мај 2019 | АнализаПредавањаБрој на посетители на предавањаБрој на девојчиња кои се запишале на угостителските струки |
| **Родова еднаквост преку здравство** |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Индикатори*** |
| Подигање на свест за репродуктивно здравје  | Здруженија на граѓаниКоординатор за ЕМКЕМЦрвен КрстЗдравствен Дом | Спроведување на здравствена едукација за абортус | Подигање на свест | Септември 2019 | Број на едукации Број на учесници |
| Превенција од сексуални болести ХИВ/СИДА | Здруженија на граѓаниКоординатор за ЕМ + КЕМ | Спроведување на здравствена едукација | Подигање на свест на средношколска младина за сексуално преносливи болести и можни последици од нив, во насока на предизвици на истите. | Септември 2019 | Број на предавањаБрој на слшатели |
| Лекарски прегледи за рано откривање на РАК на дојка | Координатор на ЕМЗдруженија на граѓани Здравствен дом Крушево | Спроведување на здравствена едукацијаСпроведување на здравствени прегледи | Подигање на свеста на жените за редовни прегледи, превенција и рано откривање на рак на дојка | Октомври 2019 |  |
| **Родова еднаквост преку активности против родово основано насилство и трговија со луѓе** |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Индикатори*** |
| Организирање на едукативни работилници за општата популација со цел на информирање за сите форми на насилството  | Координатор за ЕМ Здруженија на граѓани НВОЦСРКЕМ | Ангажирање обучувачАнализа на потребите за обукаРазвој на програма за обукаДоставување на обукаИзвештај | Подигање на свест | 2019 | Број на спроведени работилници; број на учесници на работилниците |
| Организирање на јавната кампања за информирање за сите форми на насилството и механизми за нивнапревенција  | КЕМ Здруженија на граѓани и НВО | Развој на концепт на кампањаСпроведување | Подигање на свест | 2019 | Број на емитување, број на изработени и дистрибуирани матерјали |
| **Родова еднаквост и економското јакнење на жената** |
| ***Активност*** | ***Одговорни*** | ***Опис на активност*** | ***Цел*** | ***Време*** | ***Индикатори*** |
| Олеснат пристап на жените до пазарот на трудот | Координатор на ЕМ КЕМАВРМ |  МониторингИстражување и анализаПромоција на активни мерки за вработување | Зголемено учество на жените на пазар на труд | 2019 | Мониторинг извештајУтврдена родова нееденаквостИскористеност на мерки за вработување |
| Зголемен број на жени претприемачи | Координатор за ЕМ+КЕМАВРМНВО | Отворени деновиПромоција Едукација | Зголемено учество на жените на пазар на труд | Септември/ноември 2019 | Број на изложувачи и број на посетителиБрој на промотивни материјалиБрој на обуки и број на слушатели |
| **Родова еднаквост преку културата** |
| Вечер на женски права | КЕМКоординатор на ЕМ | Прикажување на филмот ,,Ада за градоначалничка,,Панел дискусија на тема –Жената во политиката | Јакнење на јавната свест за рушење на родовите стереотипи. | 2019 | Утврдена родова нееднавостБрој на учесници |